ddrg/super_eurlex huggingface dataset:
Euroopa Liidu Teataja L 055 , 29/02/1992 Lk 0002 - 0002



Nõukogu määrus (EMÜ) nr 478/92, 25. veebruar 1992, millega avatakse Fääri saartelt pärit ja sealt toodava CN-koodi 23091011 alla kuuluva jaemüügiks pakendatud koera- ja kassitoidu ning CN-koodi ex23099041 alla kuuluva jaemüügiks pakendatud kalasööda iga-aastane ühenduse tariifikvoot EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse, Taani valitsuse ja Fääri saarte kohaliku omavalitsuse vaheline leping kiideti heaks otsusega 91/668/EMÜ [1]; selle lepinguga sätestatakse Fääri saartelt pärit ja sealt toodava CN-koodi 23091011 alla kuuluva jaemüügiks pakendatud koera- ja kassitoidu iga-aastane 1000tonnine tariifikvoot ning CN-koodi ex23099041 alla kuuluva jaemüügiks pakendatud kalasööda iga-aastane 5000tonnine tariifikvoot tollimaksumääraga 0 eküüd tonni kohta; need iga-aastased kvoodid tuleks alaliselt avada aastast 1992 ja ette tuleks näha nende kvootide kasutuseeskirjade kehtestamine rakendusmäärusega, ON VASTU VÕTNUD KÄESOLEVA MÄÄRUSE: Artikkel 1 Fääri saartelt pärit ja sealt toodava CN-koodi 23091011 alla kuuluva jaemüügiks pakendatud koera- ja kassitoidu (iga-aastane kvoot 1000 tonni) ning CN-koodi ex23099041 alla kuuluva jaemüügiks pakendatud kalasööda (iga-aastane kvoot 5000 tonni) impordimaks on 0 eküüd tonni kohta. Artikkel 2 Käesoleva määruse üksikasjalikud rakenduseeskirjad võetakse vastu määruse (EMÜ) nr 2727/75 [2] artiklis 26 sätestatud korras. Artikkel 3 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse 1. jaanuarist 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 1992 Nõukogu nimel eesistuja Vitor Martins [1] EÜT L 371, 31.12.1991, lk 1. [2] EÜT L 281, 1.11.1975, lk 1. Määrust on viimati muudetud määrusega (EMÜ) nr 3653/90 (EÜT L 362, 27.12.1990, lk 28). --------------------------------------------------
Euroopa Liidu Teataja L 059 , 04/03/1992 Lk 0009 - 0009



Komisjoni määrus (EMÜ) nr 540/92, 3. märts 1992, millega muudetakse komisjoni määrust (EMÜ) nr 650/91 Euroopa Põllumajanduse Arendus- ja Tagatisfondi arendusrahastule kalandus- ja akvakultuuritoodete töötlemis- ja turustustingimuste parandamiseks tehtavate investeeringute jaoks tegevuskavadena esitatavate abitaotluste kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 19. detsembri 1989. aasta määrust (EMÜ) nr 4042/89 kalandus- ja akvakultuuritoodete töötlemis- ja turustamistingimuste parandamise kohta, [1] eriti selle artikli 8 lõiget 3, pärast konsulteerimist kalamajanduse alalise komiteega, ning arvestades, et: nõukogu 15. juuli 1991. aasta direktiiviga 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded, [2] ning nõukogu 22. juuli 1991. aasta direktiiviga 91/493/EMÜ, milles sätestatakse kalatoodete tootmise ja turuleviimise tervishoiunõuded, [3] on ühtlustatud kõnealuste toodete tootmise, turustamise ja töötlemise tervishoiunõuded; kui ühenduselt taotletakse rahalist abi, võetakse vastu ainult nimetatud direktiivide nõuetele vastavate projektidega seotud taotlused; tegutseda võivad ainult kõnealuste direktiivide nõuetele vastavad ettevõtted, enampakkumised, hulgiturud ning väljastus- ja puhastuskeskused; selleks et 31. detsembril 1991. aastal juba tegutsevad ettevõtted, enampakkumised, hulgiturud ning väljastus- ja puhastuskeskused saaksid nimetatud direktiivide nõudeid täita, võivad liikmesriigid nõustuda neile lisatähtaja määramisega; ühenduselt rahalise abi saamiseks esitatud tegevuskavades sisalduvad investeeringud peab välja valima liikmesriigi pädev asutus; komisjoni määruses (EMÜ) nr 650/91 [4] on sätestatud andmed ja dokumendid, mida tegevuskavana esitatud abitaotlus peab sisaldama, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 650/91 muudetakse järgmiselt. IV lisa täiendatakse järgmise punktiga: "6) kontrollima, et investeeringud vastaksid tervishoiunõudeid käsitlevate nõukogu direktiivide nõuetele. Ettevõtete, enampakkumiste, hulgiturgude ning väljastus- ja puhastuskeskuste puhul, mille suhtes ei kohaldata nõuetele vastavusega seotud lisatähtaega, peab iga investeeringu abitaotlusega kaasnema tõend; tõend peab kinnitama, et objekt, millesse investeerida kavatsetakse, vastab nimetatud direktiivide nõuetele. Ettevõtete, enampakkumiste, hulgiturgude ning väljastus- ja puhastuskeskuste puhul, mille suhtes kohaldatakse nõuetele vastavusega seotud lisatähtaega, peab pädev asutus kindlaks tegema, et tööde lõpetamise päeval vastavad objektid kõnealuste direktiivide nõuetele." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. märts 1992 Komisjoni nimel asepresident Manuel Marín [1] EÜT L 388, 30.12.1989, lk 1. [2] EÜT L 268, 24.9.1991, lk 1. [3] EÜT L 268, 24.9.1991, lk 15. [4] EÜT L 72, 19.3.1991, lk 20. --------------------------------------------------
Euroopa Liidu Teataja L 070 , 17/03/1992 Lk 0005 - 0005

Soomekeelne eriväljaanne: Peatükk 3 Köide 41 Lk 0093

Rootsikeelne eriväljaanne: Peatükk 3 Köide 41 Lk 0093



Komisjoni määrus (EMÜ) nr 652/92, 16. märts 1992, millega muudetakse komisjoni määrust 147/91, millega määratletakse ja kinnitatakse lubatud hälve riikliku sekkumise raames ladustatud põllumajandustoodete kadude puhul EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. novembri 1990. aasta määrust (EMÜ) nr 3472/90, millega nähakse ette asjaolud, mida tuleb aastaaruannetes arvesse võtta Euroopa Põllumajanduse Arendus- ja Tagatisfondi tagatisrahastust riikliku ladustamisena rakendatavate sekkumismeetmete finantseerimiseks, [1] eriti selle artiklit 4, ning arvestades, et: lehttubaka töödeldud tubakaks töötlemiseks vajalikku aega arvesse võttes on võimalik, et majandusaasta lõpus on mõned kogused alles töötlemisel; lubatud kadude arvutamiseks tuleb protsendimäära kohaldada kõikide majandusaasta jooksul töödeldud koguste suhtes, sealhulgas eelneva majandusaasta jooksul kasutusele võetud koguste suhtes; seepärast on vaja muuta komisjoni määruse (EMÜ) nr 147/91 [2] artikli 2 lõike 2 teist lõiku, et selgitada tubaka erikoefitsiendi kohaldamismeetodit olukorras, kus töötlemise algus ja lõpp langevad eri eelarveaastatesse; käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 147/91 artikli 2 lõike 2 teisele lõigule lisatakse järgmine tekst:"Tubaka töötlemise puhul kohaldatakse protsendimäära nii eelarveaasta jooksul kasutusele võetud ja töödeldud üldkoguste suhtes kui ka koguste suhtes, mis on võetud kasutusele eelmise eelarveaasta jooksul ja mida töödeldakse jooksva eelarveaasta ajal". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1990. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. märts 1992 Komisjoni nimel komisjoni liige Ray Mac Sharry [1] EÜT L 337, 4.12.1990, lk 3. [2] EÜT L 17, 23.1.1991, lk 9. --------------------------------------------------
Euroopa Liidu Teataja L 117 , 01/05/1992 Lk 0001 - 0002

Soomekeelne eriväljaanne: Peatükk 1 Köide 2 Lk 0168

Rootsikeelne eriväljaanne: Peatükk 1 Köide 2 Lk 0168



Nõukogu määrus (EMÜ, Euratom, ESTÜ) nr 1084/92, 28. aprill 1992, millega muudetakse määrust 422/67/EMÜ, 5/67/Euratom komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri rahaliste tasude kindlaksmääramise kohta EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artiklit 6, võttes arvesse Euroopa Söe- ja Teraseühenduse asutamislepingut, eriti selle artiklit 78e, võttes arvesse Euroopa Majandusühenduse asutamislepingut, eriti selle artiklit 206, võttes arvesse Euroopa Aatomienergiaühenduse asutamislepingut, eriti selle artiklit 180, võttes arvesse Euroopa ühenduste privileegide ja immuniteetide protokolli, eriti selle artikleid 20 ja 21 ning arvestades, et: nõukogu 19. detsembri 1991. aasta määrusega (ESTÜ, EMÜ, Euratom) nr 3831/91, millega muudetakse Euroopa ühenduste ametnike personalieeskirju ja ühenduste muude teenistujate teenistustingimusi eesmärgiga kehtestada ajutine maks, [1] lisati Euroopa ühenduste ametnike personalieeskirjadele artikkel 66a ajutise maksu kehtestamise kohta; ajutist maksu tuleks kohaldada komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri suhtes mutatis mutandis, ON VASTU VÕTNUD KÄESOLEVA MÄÄRUSE: Artikkel 1 1. Käesolevaga asendatakse määruse 422/67/EMÜ, 5/67/Euratom [2] artikkel 19a järgmisega: "Artikkel 19a Ametnike personalieeskirjade artiklit 66a kohaldatakse komisjoni presidendi ja liikmete, Euroopa Kohtu presidendi, kohtunike, kohtujuristide ja kohtusekretäri ning esimese astme kohtu presidendi, liikmete ja kohtusekretäri suhtes mutatis mutandis." 2. Käesolevaga asendatakse määruse (EMÜ, Euratom, ESTÜ) nr 2290/77 [3] artikkel 19a järgmisega: "Artikkel 19a Ametnike personalieeskirjade artiklit 66a kohaldatakse kontrollikoja liikmete suhtes mutatis mutandis." Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolevat määrust kohaldatakse alates 1. jaanuarist 1992. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 28. aprill 1992 Nõukogu nimel eesistuja Arlindo Marques Cunha [1] EÜT L 361, 31.12.1991, lk 1. [2] EÜT L 187, 8.8.1967, lk 1. Määrust on viimati muudetud määrusega (ESTÜ, EMÜ, Euratom) nr 3835/91 (EÜT L 361, 31.12.1991, lk 16). [3] EÜT L 268, 20.10.1977, lk 1. Määrust on viimati muudetud määrusega (EMÜ, Euratom, ESTÜ) nr 2426/91 (EÜT L 222, 10.8.1991, lk 1). --------------------------------------------------
Official Journal L 127 , 13/05/1992 P. 0009 - 0009

Finnish special edition: Chapter 3 Volume 42 P. 0040

Swedish special edition: Chapter 3 Volume 42 P. 0040



KOMISJONI MÄÄRUS (EMÜ) nr 1211/92, 12. mai 1992, millega muudetakse määrust (EMÜ) nr 2190/90 töötlemata kuivatatud viinamarjade müügi kohta piiritustehastele eelnevalt kindlaksmääratud hinnaga EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 24. veebruari 1986. aasta määrust (EMÜ) nr 426/86 puu- ja köögiviljatooteturu ühise korralduse kohta,1 viimati muudetud määrusega (EMÜ) nr 1943/91,2 eriti selle artikli 8 lõiget 7, võttes arvesse nõukogu 7. mai 1990. aasta määrust (EMÜ) nr 1206/90, milles sätestatakse puu- ja köögiviljatoodete tootmistoetuste süsteemi üldeeskirjad,3 muudetud määrusega (EMÜ) nr 2202/90,4 eriti selle artikli 6 lõiget 2, ning arvestades, et: komisjoni määrusega (EMÜ) nr 2190/90,5 viimati muudetud määrusega (EMÜ) nr 2244/91,6 nähakse ette, et 1986. ja 1988. aasta saagikoristuse korintid müüakse hinnaga 11,3 eküüd 100 kilogrammi netomassi kohta ja sultanad hinnaga 8,3 eküüd 100 kilogrammi netomassi kohta; Kreeka ladustusasutuste valduses on ikkagi 50 tonni 1986. aasta saagikoristuse korinte ja 20 tonni 1988. aasta saagikoristuse sultanasid; nende kvaliteeti silmas pidades on kõnealuseid tooteid kehtivate hindadega raske müüa; seepärast tuleks kõnealust hinda ja asjaomaseid koguseid kohandada; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2190/90 artikli 1 lõige 1 asendatakse järgmisega: "1. Lisas loetletud Kreeka ladustusasutused korraldavad kuni 50 tonni 1986. aasta saagikoristuse korintide ja kuni 20 tonni 1988. aasta saagikoristuse sultanarosinate müügi vastavalt määrustele (EMÜ) nr 626/85 ja (EMÜ) nr 913/89 hinnaga 3 eküüd 100 kg netomassi kohta." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. mai 1992 Komisjoni nimel komisjoni liige Ray MAC SHARRY 1 EÜT L 49, 27.2.1986, lk 1. 2 EÜT L 175, 4.7.1991, lk 1. 3 EÜT L 119, 11.5.1990, lk 74. 4 EÜT L 201, 31.7.1990, lk 4. 5 EÜT L 198, 28.7.1990, lk 29. 6 EÜT L 204, 27.7.1991, lk 23.
Euroopa Liidu Teataja L 145 , 27/05/1992 Lk 0013 - 0014

Soomekeelne eriväljaanne: Peatükk 2 Köide 8 Lk 0126

Rootsikeelne eriväljaanne: Peatükk 2 Köide 8 Lk 0126



Komisjoni määrus (EMÜ) nr 1340/92, 22. mai 1992, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1039/92, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1.veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla; nomenklatuurikomitee ei ole eesistuja määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaup klassifitseeritakse koondnomenklatuuris vastava nimetatud tabeli 2. veerus näidatud CN-koodi alla. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. mai 1992 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 110, 28.4.1992, lk 42. -------------------------------------------------- LISA Kauba kirjeldus | Klassifikatsioon CN-kood | Põhjendus | 1 | 2 | 3 | Keratsüaniin (DCI) | 29389090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 2938, 293890 ja 29389090 sõnastusega. | --------------------------------------------------
Euroopa Liidu Teataja L 162 , 16/06/1992 Lk 0015 - 0015

Soomekeelne eriväljaanne: Peatükk 15 Köide 11 Lk 0051

Rootsikeelne eriväljaanne: Peatükk 15 Köide 11 Lk 0051



Komisjoni määrus (EMÜ) nr 1535/92, 15. juuni 1992, millega muudetakse nõukogu põllumajandustoodete mahepõllundustootmist ning põllumajandustoodete ja toiduainete puhul sellele viitavaid märgiseid käsitleva määruse (EMÜ) nr 2092/91 I ja III lisa EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] eriti selle artikli 5 lõiget 7 ja artiklit 13, ning arvestades, et: põhiliselt ühest või mitmest taimsest koostisosast koosnevad inimtoiduks mõeldud tooted võivad vähesel määral sisaldada loomseid koostisosi ning seetõttu on vaja määratleda nende tootmise eeskirjad; III lisas ettenähtud kontrollisüsteem tuleb määratleda kontrollimiste suhtes, mis tehakse töötlemis- või pakendamisüksustes toote vastuvõtmisel, et tagada toote pärinemine ettevõtjalt, kes on samuti kontrollisüsteemile allutatud; käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2092/91 I lisa teksti täiendatakse järgmiselt: "Loomad ja loomsed saadused Artikli 1 lõikes 2 nimetatud ettepaneku vastuvõtmiseni ning artikli 5 lõike 3 punktis a nimetatud koostisosade valmistamiseks peetakse loomakasvatuses kinni olemasolevatest siseriiklikest normidest või nende puudumise korral loomakasvatussaaduste mahepõllundustootmise rahvusvaheliselt tunnustatud tavadest." Artikkel 2 Määruse (EMÜ) nr 2092/91 II lisa teksti muudetakse järgmiselt: 1. A jao punkti 4 teksti täiendatakse järgmise taandega:"Kui üksus töötleb ise oma põllumajandussaadusi, peavad raamatupidamisdokumendid sisaldama käesoleva lisa B jao punkti 2 kolmandas taandes nimetatud andmeid". 2. B jao punkti 6 täiendatakse järgmiselt:"Artiklis 1 nimetatud toote vastuvõtmisel kontrollib ettevõtja pakendi või konteineri suletust ning käesoleva lisa A jao punktis 8 nimetatud märgiste olemasolu. Kõnealuse kontrollimise tulemus peab olema selgesõnaliselt mainitud B jao punktis 2 nimetatud raamatupidamisdokumentides. Kui kontrollimisel tekib kahtlus, et asjaomane toode ei pärine artiklis 9 ettenähtud kontrollisüsteemile allutatud ettevõtjalt, siis võib kõnesolevat toodet töödelda või pakendada alles pärast kahtluse kõrvaldamist." Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. juuni 1992 Komisjoni nimel komisjoni liige Ray Mac Sharry [1] EÜT L 198, 22.7.1991, lk 1. --------------------------------------------------
Euroopa Liidu Teataja L 176 , 30/06/1992 Lk 0017 - 0017

Soomekeelne eriväljaanne: Peatükk 3 Köide 42 Lk 0197

Rootsikeelne eriväljaanne: Peatükk 3 Köide 42 Lk 0197



Komisjoni määrus (EMÜ) nr 1679/92, 29. juuni 1992, millega muudetakse määrust (EMÜ) nr 3083/73 seemneturu ühist korraldust käsitleva määruse (EMÜ) nr 2358/71 rakendamiseks vajaliku teabe edastamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, [1] viimati muudetud määrusega (EMÜ) nr 1740/91, [2] eriti selle artiklit 9, ning arvestades, et: komisjoni määruses (EMÜ) nr 3083/73, [3] viimati muudetud määrusega (EMÜ) nr 3642/88, [4] määratakse kindlaks teave, mille liikmesriigid peavad komisjonile edastama, ja sellise teavitamise tähtajad; kogemused on näidanud, et lepinguga hõlmatud ala varajane hindamine, mida nõutakse määruse (EMÜ) nr 3083/73 lisa punktis 1, on äärmiselt raske; sellisel hindamisel saadud tulemused ei ole usaldusväärsed; seepärast ei peaks lepinguga hõlmatud ala hinnangut käsitleva teabe komisjonile edastamine olema enam liikmesriikidele kohustuslik; käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3083/73 lisast jäetakse välja punkt 1. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. juuni 1992 Komisjoni nimel komisjoni liige Ray Mac Sharry [1] EÜT L 246, 5.11.1971, lk 1. [2] EÜT L 163, 26.6.1991, lk 39. [3] EÜT L 314, 15.11.1973, lk 20. [4] EÜT L 317, 24.11.1988, lk 18. --------------------------------------------------
Euroopa Liidu Teataja L 215 , 30/07/1992 Lk 0019 - 0019



Nõukogu määrus (EMÜ) nr 2059/92, 30. juuni 1992, millega muudetakse määrust (EMÜ) nr 845/72, milles sätestatakse erimeetmed siidiusside kasvatamise edendamiseks EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: määruse (EMÜ) nr 845/72 [4] artikli 2 lõikes 1 on muuhulgas sätestatud, et siidiusside kasvatamiseks antav abi tuleb kindlaks määrata igal aastal 1. augustiks järgmisel kalendriaastal algavaks kasvatusaastaks; seda sätet tuleks muuta, pidades silmas kehtivaid tavasid, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 845/72 artikli 2 lõige 1 asendatakse järgmisega: "1. Alates 1972/73. kasvatusaastast antakse abi ühenduses kasvatatud siidiusside puhul. Abi suurus on kogu ühenduses ühesugune ja see määratakse kindlaks igal aastal." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. juuni 1992 Nõukogu nimel eesistuja Arlindo Marques Cunha [1] EÜT C 119, 11.5.1992, lk 36. [2] EÜT C 150, 15.6.1992. [3] EÜT C 169, 6.7.1992. [4] EÜT L 100, 27.4.1972, lk 1. Määrust on muudetud määrusega (EMÜ) nr 4005/87 (EÜT L 377, 31.12.1987, lk 48). --------------------------------------------------
Euroopa Liidu Teataja L 217 , 31/07/1992 Lk 0008 - 0008

Soomekeelne eriväljaanne: Peatükk 3 Köide 44 Lk 0008

Rootsikeelne eriväljaanne: Peatükk 3 Köide 44 Lk 0008



Nõukogu määrus (EMÜ) nr 2159/92, 23. juuli 1992, oliiviregistri sisseseadmise ja ajakohastamise kulude rahastamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. jaanuari 1975. aasta määrust (EMÜ) nr 154/75, mis käsitleb oliiviregistri sisseseadmist oliiviõli tootvates liikmesriikides, [1] eriti selle artikli 3 lõiget 4, võttes arvesse komisjoni ettepanekut ning arvestades, et: määruses (EMÜ) nr 154/75 on sätestatud, et oliivikasvatajatele teatava ajavahemiku jooksul makstavast tootmistoetusest tuleks osa maha arvata ja eraldada see oliiviregistri sisseseadmiseks vajaliku töö rahastamiseks; juhuks, kui nimetatud mahaarvamisest tulenevad summad ei kata kõiki kulusid, on mainitud määruse artikli 3 lõikes 4 sätestatud võimalus teha ülejäänud kulutuste katmiseks edasisi mahaarvamisi; mahaarvamisest tulenevad summad on olnud märkimisväärselt väiksemad, kui on vajalik registri sisseseadmise ja ajakohastamisega seotud töö rahastamiseks; protsendimäär tootmistoetusest, mida tulevastel turustusaastatel mainitud kulutuste rahastamiseks kasutama hakatakse, tuleks sätestada, ON VASTU VÕTNUD KÄESOLEVA MÄÄRUSE: Artikkel 1 Oliiviregistri sisseseadmise ja ajakohastamise kulude rahastamiseks vähendavad tootjaliikmesriikide pädevad asutused, kes vastutavad määruse nr 136/66/EMÜ [2] artiklis 5 sätestatud toetuse maksmise eest, maksmisel turustusaastatel 1992/1993 kuni 1997/1998 makstava toetuse summat 2,4 % võrra. Artikkel 2 Käesolev määrus jõustub 1. novembril 1992. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1992 Nõukogu nimel eesistuja John Cope [1] EÜT L 19, 24.1.1975, lk 1. Määrust on viimati muudetud määrusega (EMÜ) nr 3788/85 (EÜT L 367, 31.12.1985, lk 1). [2] EÜT 172, 30.9.1966, lk 3025/66. Määrust on viimati muudetud määrusega (EMÜ) nr 2046/92 (EÜT L 215, 30.7.1992, lk 1). --------------------------------------------------